hu hu hu hu hu hu hu hu hu hu hu es hu hu hu hu hu hu es hu hu hu hu hu hu hu es hu hu hu en hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu
Nem tévesztendő össze a következővel: Túrós gombóc.
A túrógombóc egyszerűen elkészíthető, olcsó tésztaétel. Alapanyaga tehéntúró, búzadara és tojás keverékéből készült tészta, amelyet néhány perces főzés után pirított zsemlemorzsában megforgatnak, és változatos módon ízesítve tálalnak. Főételként vagy desszertként is fogyasztják.[1]
Varga Gábor fúziós túrógombóc-desszertje sós karamellszósszal, tejfölhabbal, vattacukorral
A Wikimédia Commons tartalmaz Túrógombóc témájú médiaállományokat.
A túrógombóc tésztájának elkészítéséhez a túrót áttörik, majd összekeverik a búzadarával és a tojásokkal. A tojások sárgáját és fehérjét szétválasztva, és a fehérjét habbá verve lágyabb gombócok készíthetők. A keveréket kevés sóval ízesítik, majd néhány órára állni hagyják, hogy a búzadara megszívja magát a tojással, és a gombócok a főzés során ne essenek szét.
A tésztából nedves kézzel gombócokat gyúrnak, amelyeket forró vízben néhány percig főznek. A leszűrt gombócokat olajon pirított zsemlemorzsában megforgatják, és porcukorral megszórva, esetleg cukrozott tejföllel vagy más édes szósszal leöntve tálalják.[2]
A búzadara egy része liszttel is helyettesíthető; ekkor a gombócok könnyebbek lesznek.[3]
A túrógombócot néha gyümölccsel töltve készítik. A pirított morzsa vaníliával, őrölt fahéjjal vagy dióval is ízesíthető.[4] A gombócok vaníliaszósszal[5] vagy eperhabbal[6] is tálalhatóak.
Az ételnek sós változatai is léteznek. Ilyenkor a gombócok általában a fentihez hasonló módon készülnek, de ízesítésnek különböző sós önteteket (fokhagymás, kapros tejfölt,[7] paradicsomszószt,[8] snidlinggel kevert parmezánszószt[9]) adnak.
Hamis túrógombóc az elnevezése annak az ételnek, amely túró helyett aludttejből készül. Ennek az ételnek az elkészítésekor az aludtejjel sűrű tejbedarát készítenek, amit aztán keményedni hagynak, majd gombócokká gyúrnak, és a túrógombóchoz hasonlóan tálalnak.[2]
↑ Klasszikus túrógombóc Recept képpel - Mindmegette.hu - Receptek. Mindmegette.hu. (Hozzáférés: 2019. július 7.)
↑ a b Horváth Ilona: Szakácskönyv (magyar nyelven) (PDF). Budapest kiadó. (Hozzáférés: 2019. július 7.)
↑ Pillekönnyű túrógombóc. www.venusz.hu. (Hozzáférés: 2019. július 7.)
↑ Cherry & Sweet Cheese Dumplings. homecookingadventure.com. (Hozzáférés: 2019. július 7.)
↑ Túrógombóc gyors vaníliaöntettel (magyar nyelven). Mokka Málna, 2017. július 26. (Hozzáférés: 2019. július 7.)
↑ Túrógombóc eperhabbal | A szentendrei Aranysárkány Vendéglő receptje nyomán. [2019. július 7-i dátummal az eredetiből archiválva]. (Hozzáférés: 2019. július 7.)
↑ Sós túrógombóc ropogós rozsoskenyér-morzsával, fokhagymás tejföllel. www.lidlkonyha.hu. (Hozzáférés: 2019. július 7.)
↑ Sós túrógombóc paradicsomszósszal. LillaLulla Konyhája. (Hozzáférés: 2019. július 7.)
↑ Snidlinges, parmezános túrógombóc. Fűszer és Lélek. (Hozzáférés: 2019. július 7.)
Gasztronómia-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Túrógombóc&oldid=24882613”
Utoljára szerkesztve 2022. április 27., 20:57-kor
A lap utolsó módosítása: 2022. április 27., 20:57
A lap szövege CC BY-SA 3.0 alatt érhető el, ha nincs külön jelölve.